Държавен вестник, бр. 33, 2000 г., стр. 1

Петък, 21 април 2000 г.
София
Цена 0,55 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 33
БРОЙ
НАРОДНО СЪБРАНИЕ
УКАЗ № 111
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
тютюна и тютюневите изделия, приет от
ХХХVIII Народно събрание на 6 април 2000 г.
Издаден в София на 13 април 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за изменение и допълнение на Закона за тю-
тюна и тютюневите изделия (обн., ДВ, бр. 101
от 1993 г.; изм., бр. 19 от 1994 г., бр. 110 от 1996 г.,
бр. 153 от 1998 г., бр. 113 от 1999 г.)
§ 1. В чл. 2 се правят следните изменения:
1. Алинея 2 се изменя така:
“(2) Министерският съвет утвърждава нацио-
нална стратегия за развитието на тютюнопро-
изводството по предложение на министъра на
земеделието и горите.”
2. В ал. 3 думите “областните администра-
ции” се заменят с “областните управители”.
§ 2. Член 4 се изменя така:
“Чл. 4. Производството на тютюн се извър-
шва от тютюнопроизводители, регистрирани по
този закон.”
§ 3. Член 5 се изменя така:
“Чл. 5. (1) Всяка година до 15 януари по пред-
ложение на Фонд “Тютюн” министърът на зе-
меделието и горите определя със заповед коли-
чествата, районите, типовете, произходите и
сортовете за производство на тютюн.
(2) Разпределението по ал. 1 по общини се
извършва при условия и по ред, определени с
правилника за прилагане на закона.
(3) Въз основа на разпределението по ал. 2 и
районирането на произходите всяка година до
15 февруари кметът на общината със заповед
определя: по населени места в общината—ко-
личествата, типовете, произходите и сортовете
за производство на тютюн; по производители—
квотите за производство на тютюн, площите,
типовете, произходите, сортовете и количест-
вата за производство на тютюн. Заповедта се
представя във Фонд “Тютюн” до 20 февруари.
(4) Заповедта по ал. 1 се обнародва в “Дър-
жавен вестник”.
(5) Всяка година до 1 декември купувачите
на тютюн заявяват във Фонд “Тютюн” необхо-
димите им за договаряне и изкупуване количес-
тва по общини, типове, произходи и сортове за
следващата година.
(6) Тютюнопроизводителите до 15 ноември
на текущата година подават заявления в общи-
ната по местопроизводството за количествата
тютюн по типове, произходи и сортове.
(7) В срока по ал. 5 кметовете на общините
представят във Фонд “Тютюн” обобщени дан-
ни за заявените по ал. 6 количества по типове,
произходи и сортове.
(8) Предложението на Фонд “Тютюн” до
министъра на земеделието и горите се изготвя
въз основа на информацията по ал. 5 и 7.
(9) Кметът на общината определя със запо-
вед комисия, която извършва до края на юли
проверка на разсадените от регистрираните
тютюнопроизводители площи и дава заклю-
чение относно спазването на квотите за произ-
водство на тютюн по ал. 3. В срок до 15 август
резултатите от проверката се изпращат във
Фонд “Тютюн”.”
§ 4. Член 6 се изменя така:
“Чл. 6. (1) В общините и във Фонд “Тютюн”
се води регистър на тютюнопроизводителите и
на площите за отглеждане на тютюн по образец
съгласно приложение № 1.
(2) Кметът на общината определя длъжно-
стно лице, което води регистъра по ал. 1.
(3) На всеки регистриран тютюнопроизво-
дител се издава удостоверение за регистрация,
в което се вписва разпределената му квота по
чл. 5, ал. 3. Удостоверението се издава от кмета
на общината в два екземпляра до 20 февруари.”
§ 5. В чл. 7 ал. 2 и 3 се изменят така:
“(2) Средствата за производство на тютю-
неви семена от сортове тютюн, включени в
заповедта по чл. 5, ал. 1, се осигуряват от Фонд
“Тютюн”.
 (3) Производството на тютюневи семена се
извършва от физически и юридически лица,
регистрирани в публичен национален регистър,
който се води и съхранява от Министерството
на земеделието и горите, а семената се разда-
ват на тютюнопроизводителите от кмета на
общината, в която се регистрират.”